Nediļko Labrovičs
Nediļko Labrovičs (horvātu: Nediljko Labrović, dzimis 1999. gada 10. oktobrī Splitā) ir horvātu futbolists, vārtsargs, Horvātijas futbola izlases dalībnieks. Kopš 2021. gada pārstāv Horvātijas futbola līgas klubu HNK Rijeka. Spēlējis arī Horvātijas komandu Junak Sinj un Šibenik sastāvā. Horvātijas augstākajā līgā debitēja 2020. gada augustā. Bija iekļauts Horvātijas izlases sastāvā 2022.—2023. gada UEFA Nāciju līgas finālā, bet palika rezervē. Izlasē debitēja 2024. gada 26. martā pret Ēģipti. Pārstāvējis izlasi 2024. gada Eiropas čempionātā.